laion/Wikipedia-Exotic huggingface dataset:
גידו קאריז'ו

גידו מרסלו קאריז'ו (בספרדית: Guido Marcelo Carrillo; נולד ב-25 במאי 1991) הוא כדורגלן ארגנטינאי המשחק בעמדת החלוץ. קאריז'ו שיחק במדי אסטודיאנטס הארגנטינאית ברוב הקריירה המוקדמת שלו. במסגרת גביע הליברטדורס של שנת 2015 קאריז'ו כבש שבעה שערים. באפריל ובמאי 2015, קבוצות כגון אולימפיאקוס, בנפיקה ואינטר הביעו עניין בקאריז'ו. ב-3 ביולי 2015 מונקו הייתה זו שהחתימה את הארגנטינאי בחוזה לחמש שנים בעבור כעשרה מיליון דולר. את שערו הראשון במדי הקבוצה כבש בניצחון החוץ 1–3 על יאנג בויז השווייצרית במסגרת הסיבוב השלישי של מוקדמות ליגת האלופות לעונת 2015/16. ב-26 בינואר 2018 קאריז'ו נמכר לקבוצת סאות'המפטון בעבור סכום של כעשרים ושתיים מיליון יורו, וזאת לאור דרישתו של מאמן סאות'המפטון מאוריסיו פלגרינו, שאימן את קריז'ו באסטודיאנטס לה פלאטה לפני כן. ב-8 ביולי 2018 הושאל קאריז'ו ללגנס, ושב לשתף פעולה תחת מאמנו פלגרינו. ב-5 באוקטובר 2020 עבר קאריז'ו בהעברה חופשית לאלצ'ה מהלה ליגה לאחר שהגיע להסכמות מול סאות'המפטון על התרת חוזהו. מונקו אליפות צרפת: 2016/17 מדיה וקבצים בנושא גידו קאריז'ו בוויקישיתוף גידו קאריז'ו, באתר Transfermarkt גידו קאריז'ו, באתר Soccerway גידו קאריז'ו, באתר BDFutbol גידו קאריז'ו, באתר WorldFootball.net גידו קאריז'ו, באתר FootballDatabase.eu מונקו מחתימה את קאריז'ו מאסטודיאנטס ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גידו קאריז'ו".
פבלו ויטאר

פבולו רודריגז דה סילבה (באנגלית: Phabullo Rodrigues da Silva; נולדה ב-1 בנובמבר 1994) הידועה בשם הבמה פבלו ויטאר (Pabllo Vittar), היא זמרת, מלחינה ודראג קווין. ההופעה הראשונה שלה בטלוויזיה התרחשה בשנת 2014, בתוכנית טלוויזיה ברזילאית הנקראת "Brazilian TV", שם ביצעה את "I Have Nothing" של ויטני יוסטון. מאוחר יותר ב-2015 היא התפרסמה בתקשורת, בעקבות הצלחתו של הווידאו קליפ הראשון שלה "Open Bar", שהוא בעצם גרסה בשפה הפורטוגזית לשיר – "Lean On". את השיר הפיקו בונדה דו רול ואומולו. בתוך פחות מארבעה חודשים, הווידאו קליפ צבר למעלה מ-38 מיליון צפיות. באותה שנה הוציאה ויטאר את ה-EP הראשון שלה, "Open Bar". מה-EP יצאו שלושה סינגלים; "Open Bar",‏ "Minaj", ו-"Amante". כל הסינגלים זכו להצלחה מתונה בברזיל בלבד. ב-12 בינואר 2017, יצא לאור אלבום הבכורה שלה Vai Passar Mal. באותו חודש, היא הוציאה את "Todo Dia", שיצא כסינגל השני מן האלבום. הסינגל השלישי "K.O.", הפך ללהיט ויראלי כאשר מונה הצפיות שלו עולה על למעלה מ-155 מיליון צפיות ביוטיוב. הסינגל הרביעי והאחרון מן האלבום, "Corpo Sensual" יצא ב-6 בספטמבר באותה שנה. באותו זמן יצא לאור שיתוף הפעולה השני של ויטאר, "Decote" שכלל בתוכו את פראטה גיל. ביוני 2017, היא הפכה למלכת דראג עם כמות העוקבים הגדולה ביותר באינסטגרם. ב-30 ביולי 2017, יצא לאור שיתוף הפעולה השלישי של ויטאר, "Sua Cara". שיתוף הפעולה כלל את הזמרת הברזילאית אניטה ומייג'ור לייזר. הווידאו קליפ שיצא לסינגל זכה להצלחה עולמית, וביומו הראשון ביוטיוב מונה הצפיות שלו עמד על למעלה מ-25 מיליון צפיות. דבר אשר הופך אותו לווידאו קליפ השלישי הנצפה ביותר בכל הזמנים ב-24 שעות ביוטיוב, ול-9 הנצפה ביותר בכל הזמנים סביב כל פלטפורמה אינטרנטית אפשרית. בשנת 2018, הוציאה את הסינגל השיווקי "Hasta La Vista", ביחד עם סימונה וסימריה ולואן סנטנה. באותה השנה יצא אלבומה השני, Não Para Não. מאוחר יותר, הוציאה את "Problema Seu" כסינגל הראשון מתוך האלבום, ואת "Disk Me" כסינגל השני מתוכו. בשנת 2020, הוציאה ביחד עם טליה את השיר "Tímida". בשנת 2024 היא השתתפה בביצוע של שיר "Alibi" לצד זמרות נוספות. 2017: Vai Passar Mal 2018: Não Para Não 2019: 111 Open Bar Tour :2016–2015 Turnê Vai Passar Mal :2017–2016 מדיה וקבצים בנושא פבלו ויטאר בוויקישיתוף פבלו ויטאר, ברשת החברתית פייסבוק פבלו ויטאר, ברשת החברתית אקס (טוויטר) פבלו ויטאר, ברשת החברתית אינסטגרם פבלו ויטאר, ברשת החברתית טיקטוק פבלו ויטאר, סרטונים בערוץ היוטיוב פבלו ויטאר, במסד הנתונים הקולנועיים IMDb (באנגלית) פבלו ויטאר, באתר אפל מיוזיק (באנגלית) פבלו ויטאר, באתר ספוטיפיי פבלו ויטאר, באתר סאונדקלאוד (באנגלית) פבלו ויטאר, באתר Last.fm (באנגלית) פבלו ויטאר, באתר AllMusic (באנגלית) פבלו ויטאר, באתר MusicBrainz (באנגלית) פבלו ויטאר, באתר דיזר פבלו ויטאר, באתר Discogs (באנגלית) פבלו ויטאר, באתר Genius פבלו ויטאר, באתר בילבורד (באנגלית) Pabllo Vittar (2015-10-08), Pabllo Vittar - Open Bar (Videoclipe Oficial), נבדק ב-2017-09-19 Pabllo Vittar 🏹💘✨ (@pabllovittar) • Instagram photos and videos, www.instagram.com (באנגלית) Maia (2018-04-25), Hasta La Vista - Luan Santana, Simone e Simaria & Pabllo Vittar (Áudio Oficial), נבדק ב-2018-04-26
Decote

Decote (באנגלית: Cleavage, ובעברית: מַחשׂוֹף) הוא סינגל שהוקלט על ידי פראטה גיל בשיתוף הטרנסג'נדר הברזילאי פבלו ויטאר. השיר יצא לאור ב-8 באוגוסט 2017, תחת חסותה של חברת התקליטים DGE רקורדס, כסינגל רשמי של פראטה גיל ופבלו ויטאר. השיר זכה להצלחה מתונה בעיקר בברזיל. לאחר שהוציאה ויטאר את "Sua Cara", היא הודיעה למעריציה באינסטגרם כי תשתף פעולה עם פראטה גיל בסינגל חדש שעתיד לצאת באוגוסט 2017. את השיר הוציאו השתיים כסינגל רשמי, אך לא מתוך אלבום של אף אחת מהן. תחילה, הוציאה פראטה גיל סרטון קצר שמראה את מילות השיר, ולאחר מכן יצא הווידאו קליפ המלא שמציג בתוכו את השתיים רוקדות בתוך חדר חשוך, עם נקודות אור אדומות. לאורכו של הקליפ ניתן לראות כי השתיים מחליפות בגדים ללא הרף, רוקדות וזזות למילות השיר. הקליפ זכה להצלחה מתונה ביוטיוב כאשר הפך לאחד מהקליפים הנצפים ביותר של פראטה, ונכון לספטמבר 2017, מונה הצפיות של הווידאו קליפ עולה על למעלה מ-5 מיליון צפיות. Digital download Decote" – 2:58" סרטון השיר "Decote" באתר יוטיוב Brazil Hot 100 Airplay : Page 1 | Billboard, Billboard (באנגלית) Instagram post by Pabllo Vittar 🏹💘✨ • Aug 8, 2017 at 3:25am UTC, Instagram (באנגלית) Preta Gil - Decote (Lyric Video) ft. Pabllo Vittar, YouTube PretaGilVEVO, YouTube PretaGilVEVO (2017-08-20), Preta Gil - Decote (Videoclipe) ft. Pabllo Vittar, נבדק ב-2017-09-19
אוקטובס

אוקטובס הוא כלי נגינה ממשפחת כלי הקשת. זהו סוג של קונטרבס ענק, הגבוה פי אחד וחצי מגובהו של אדם ממוצע, ולו שלושה מיתרים גדולים ועבים. הכלי הומצא בסביבות שנת 1850, בידי יצרן הכינורות הצרפתי ז'אן־בטיסט ויום. על הנגן לעמוד על דרגש מיוחד כדי להגיע אל מערכת המנופים המפעילה לחץ על המיתרים, תוך שהוא מניע את הקשת הגדולה והכבדה של כלי זה. מטרתו של ויום הייתה להוסיף לתזמורת כלי המעניק צליל נמוך מאוד, ואכן האוקטובס מייצר צליל נמוך בשתי אוקטבות מהצ'לו, וצליל ה־דו נמוך כל כך (16 הרץ) עד שאוזן אנושית אינה יכולה לקלוט אותו. ויום ייצר שלושה אוקטובסים. שניים מהם שרדו, ולפיהם יוצרו שני העתקים שאפשר לנגן עליהם. אחד ההעתקים נמצא במוזיאון כלי הנגינה "MIM" שבפיניקס, אריזונה, והעתק אחר נמצא במוזיאון המוזיקה בפריז. התזמורת הסימפונית של מונטריאול הייתה התזמורת הראשונה זה שנים רבות שהשתמשה בכלי זה במהלך יצירה מוזיקלית של הקטור ברליוז. מדיה וקבצים בנושא אוקטובס בוויקישיתוף אוקטובס במוזיאון כלי הנגינה "MIM" באריזונה, סרטון באתר יוטיוב (אורך: 3:08)
רעידת האדמה בפואבלה (2017)

רעידת האדמה בפואבלה היא רעידת אדמה שהתרחשה ב-19 בספטמבר 2017 בעוצמה של 7.1 בסולם מגניטודה לפי מומנט ובעומק 51 ק"מ, כ-55 קילומטרים דרומית לפואבלה. רעידת האדמה גרמה נזק רב במדינות מקסיקו: פואבלה ומורלוס ובמטרופולין מקסיקו סיטי, ולמותם של 286 אנשים, וכן להתמוטטות מבנים ולניתוק מיליונים מחשמל. רעידת אדמה זו אירעה כשבועיים לאחר רעידת האדמה בצ'יאפס, שהייתה בעוצמה של 8.1 בסולם מגניטודה לפי מומנט. מדיה וקבצים בנושא רעידת האדמה בפואבלה בוויקישיתוף רעידת אדמה עזה במקסיקו: לפחות 216 הרוגים, עשרות מבנים קרסו, באתר וואלה, 20 בספטמבר 2017 פאולינה וילגאס, הניו יורק טיימס, "הורים סוחבים את ילדיהם המתים": מקסיקו מחפשת ניצולים מקריסת בית הספר ברעידת האדמה, באתר הארץ, 21 בספטמבר 2017 מסרונים מההריסות ואצבעות שמסמנות חיים: מרוץ נגד השעון להציל לכודים במקסיקו, באתר ynet, 21 בספטמבר 2017 Puente, Luis Felipe [@LUISFELIPE_P] (19 בספטמבר 2017). "Al momento se reportan 139 fallecidos: 64 en #Morelos, 36 en la #CDMX, 29 en #Puebla, 9 en #Edoméx y 1 en #Guerrero" (Tweet) – via Twitter. {{cite web}}: (עזרה) ערך זה הוא קצרמר בנושא רעידות אדמה ובנושא גאוגרפיה של מקסיקו. אתם מוזמנים לתרום לוויקיפדיה ולהרחיב אותו.
הוריקן מריה

הוריקן מריה הוא הוריקן בקטגוריה 5 שפגע בדומיניקה ובפוארטו ריקו. הוא ההוריקן השביעי, והשני בקטגוריה 5 בעונת ההוריקנים האטלנטית של 2017. מריה החלה כגל טרופי ב-16 בספטמבר, לאחר שלושה ימי ניטור על ידי המרכז הלאומי להוריקנים, ב-18 בספטמבר התחזקה להוריקן בקטגוריה 5. כאשר פגעה ביבשה בקטגוריה 5 הייתה זו הפעם השנייה שנרשמה בהיסטוריה (יחד עם 2007) עונת הוריקנים שבה פגעו ביבשה שני הוריקנים בעצמה 5. בנוסף מריה היא ההוריקן ה-10 שנמדד בהיסטוריה מבחינת עוצמה. ב-19 בספטמבר הכתה מריה בדומיניקה עם רוחות של 260 קמ"ש ולמחרת, ב-20 לחודש הכתה בפוארטו ריקו עם רוחות של 250 קמ"ש ובדרגה 4. האי פוארטו ריקו הוגדר כולו אזור אסון לאומי על ידי נשיא ארצות הברית דונלד טראמפ. עד ה-23 בספטמבר 2017 נרשמו 56 מקרי מוות ונגרם נזק רב המוערך במעל 50 מיליארד דולר. מריה הכתה בפוארטו ריקו כשלושה שבועות אחרי הוריקן אירמה. בתחילה, המקורות רשמיים קבעו כי רק מספר מועט של אנשים נהרגו בהוריקו: 112 איש, מתוכם: 64 בפוארטו ריקו, 31 בדומיניקה, 5 ברפובליקה הדומיניקנית, 4 בארצות הברית, 3 בהאיטי, 2 בגוואדלופ ו-3 באיי הבתולה האמריקאיים. לעומת זאת, מקורות שונים טענו שמספר ההרוגים הוא גבוה הרבה יותר. ב-29 במאי 2018 פורסם מחקר של אוניברסיטת הרווארד בארצות הברית המעריך את מספר ההרוגים בפוארטו ריקו ב-4,645, פי 70 מהמספר הרשמי. במחקר נמתחת ביקורת על היעדר השקיפות של הרשויות בפוארטו ריקו ועל האופן בו העריכו את כמות ההרוגים. באוגוסט 2018, פורסם רשמית כי 2,975 איש מתו בפוארטו ריקו, ו-65 בדומיניקה, דבר שהעלה את מספר ההרוגים ל-3,057 איש. לאור הנזק שהסופה עשתה, לא ישתמשו יותר בשם "מריה" לתיאור הוריקנים נוספים. מדיה וקבצים בנושא הוריקן מריה בוויקישיתוף How Puerto Rico's death toll climbed from 64 to 2,975 in Hurricane Maria אתר CNN, 29 באוגוסט 2018 "הערכה לא נכונה: 4,645 בני אדם נהרגו לפני שנה בשל הוריקן מריה - וואלה! חדשות". וואלה! חדשות. נבדק ב-2018-05-30. שמות ההוריקנים הארווי, מריה, אירמה הוצאו לגמלאות רשמית, עיתון USA Today, דויל רייס, 12 באפריל 2018
ג'ונתן ביילי

האם התכוונתם ל... ג'ונתן ביילי (בישוף) (אנ') – בישוף בריטי (1940–2008) ג'ונתן ביילי (שחקן) – שחקן בריטי (נולד ב-1988) ג'ונתן ו' ביילי (אנ') – אדמירל אמריקאי
יחסי פלאו–צרפת

יחסי פלאו–צרפת הם היחסים הדיפלומטיים הרשמיים שבין הרפובליקה של פלאו לבין הרפובליקה הצרפתית. נשיא פלאו ביקר בצרפת פעמיים בשנת 2015. פעם אחת לצורך ייצוג פלאו בוועידת האקלים בפריז, ובפעם השנייה לכבוד השתתפותה של פלאו בוועידה של אונסק"ו בצרפת. היחסים העיקריים של פלאו עם צרפת הם היחסים שלה עם קלדוניה החדשה, פולינזיה הצרפתית וואליס ופוטונה. צרפת לא מיוצגת בפלאו בדרג השגרירות אלא באמצעות השגרירות שלה הממוקמת במנילה, הפיליפינים. בדרג הקונסולרי מיוצגת צרפת בפלאו באמצעות קונסולית כבוד שהיא מחזיקה במחוז קורור, הקונסולית פועלת גם ממחוז מלאקאוק. פלאו לא מיוצגת בצרפת בדרג השגרירות ובדרג הקונסולרי. יחסי איי מרשל–צרפת יחסי נאורו–צרפת France and Palau, אתר משרד החוץ הצרפתי Embassy of France in Manila, The Phillipines CONSULATE OF FRANCE IN KOROR, PALAU
עונת 1980/1981 בגביע אירופה למחזיקות גביע בכדורסל

עונת 1980/1981 בגביע אירופה למחזיקות גביע בכדורסל הייתה העונה ה-15 של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-7 באוקטובר 1980 והתחרות הסתיימה ב-18 במרץ 1981. בתחרות השתתפו 20 קבוצות. בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 5 עולות לשלב הבתים. לקבוצות אלו התווספה אמרסון וארזה (מחזיקת הגביע), סקויב קאנטו וברצלונה. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. התחרות הסתיימה בזכייתה של סקויב קאנטו מאיטליה בגביע, בפעם הרביעית בתולדות המועדון, והיא שיאנית הזכיות במפעל יחד עם ריאל מדריד. בית א' בית ב' הפועל רמת גן הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא הפסידה לפארקר ליידן מהולנד 96-97 ו-92-87. פירוט התוצאות באתר לינואספורט פירוט התוצאות באתר טודור
ספייקר C8

סְפַּיְיקֶר C8 (באנגלית: Spyker C8) היא מכונית על, בתצורת מכונית ספורט 2 דלתות, 2 מושבים, אשר מיוצרת על ידי חברת "Spyker Cars" ההולנדית משנת 2000. תאוצת דגמי "ספייקר C8" מ-0–100 קמ"ש היא 3.6-4.5 שניות. רודסטר (קבריולה) - 2 דלתות קופה - 2 דלתות C8 Spyder SWB (גוף רחב) C8 Spyder T C8 Laviolette C8 Laviolette LM85 C8 Double 12S C8 Double 12R C8 Spyder GT2-R C8 Laviolette GT2-R C8 Aileron[1] C8 Aileron Spyder[2] C8 Preliator C8 Preliator Spyder ספייקר C8 ספייקר C8 ספייקר C8 - מבט לתוך הרכב ספייקר C8 - מבט לתא הנהג, דגם Preliator ספייקר C8 - מבט לתא הנהג ספייקר C8 - מבט לתא הנהגו לוח מחוונים ספייקר C8 מנוע ספייקר C8 מדגם ספיידר ספייקר C8, דגם Preliator ספייקר C8 ספייקר C8, דגם Aileron ספייקר C8, דגם Preliator ספייקר C8 ספייקר C8 ספייקר B6 ספייקר C8 (Spyker C8 Review (2017) | Autocar) מדיה וקבצים בנושא ספייקר C8 בוויקישיתוף ספייקר C8 (2:21 דקות), יו-טיוב ספייקר C8 ספייקר C8 Aileron ספייקר C8 Preliator
עונת 1981/1982 בגביע אירופה למחזיקות גביע בכדורסל

עונת 1981/1982 בגביע אירופה למחזיקות גביע בכדורסל הייתה העונה ה-16 של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-6 באוקטובר 1981 והתחרות הסתיימה ב-16 במרץ 1982. בתחרות השתתפו 23 קבוצות. בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. לקבוצות אלו התווספה סינודינה בולוניה וציבונה. מחזיקת הגביע ומנצחת ב-4 מ-5 שנים אחרונות סקויב קאנטו לא השתתפה בתחרות. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. התחרות הסתיימה בזכייתה של ציבונה מיוגוסלביה בגביע, בפעם הראשונה בתולדות המועדון, ובכך נשבר רצף של 5 שנים רצופות בהן זכו בגביע קבוצות מאיטליה. בית א' בית ב' הפועל רמת גן הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא זכתה בניצחון טכני על א.א.ל. לימסול מקפריסין. בשלב השני היא נפגשה עם לה-מאן סארת וניצחה 74-88, 85-83. בכך היא העפילה לשלב הבתים. היא סיימה את השלב הבתים במקום השלישי ולא העפילה להמשך התחרות. פירוט התוצאות באתר לינואספורט פירוט התוצאות באתר טודור
דאף A10

דאף A10 (בהולנדית: DAF A10) היא מכונית מסחרית אשר יוצרה על ידי יצרנית הרכב דאף ההולנדית בשנת 1950. מהדגם יוצרו 370 יחידות בלבד. דגם ה"דאף A10" שירת את המשטרה ההולנדית, שירת כאמבולנס. בנוסף הדגם שירת ברשות כיבוי אש. בשנת 1952 הוחלף דגם ה"דאף A10" בדגם "דאף A107", אשר נבנה בתצורת טנדר. נפח המנוע שודרג ל-6 צילינדרים, המפיקים 91 כ"ס, התמסורת הידנית שודרגה ל-4 מהירויות. משקל הרכב הגיע ל-1,500 ק"ג. דאף A10, שנת 1950 דאף A10, שנת 1950 דאף A10, שנת 1950 דאף A10, שנת 1950 דאף A10 דאף (יצרן רכב) דאף 2600 דאף 2800/3300/3600 דאף 44 דאף 46 דאף 55 דאף 66 דאף 600 דאף קאלמר דאף A10 - תמונה (אתר historical-fire-engines) דאף A10 -גלריית תמונות (The World's Best Photos of a10 and daf - Flickr Hive Mind) מדיה וקבצים בנושא דאף A10 בוויקישיתוף דאף A10 יו-טיוב דאף A10 -אמבולנסDAF A10 Ambulance '1950–???? - WheelsAge.org
עונת 1982/1983 בגביע אירופה למחזיקות גביע בכדורסל

עונת 1982/1983 בגביע אירופה למחזיקות גביע בכדורסל הייתה העונה ה-17 של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-5 באוקטובר 1982 והתחרות הסתיימה ב-9 במרץ 1983. בתחרות השתתפו 19 קבוצות. בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. לקבוצות אלו התווספה אולימפיה וברצלונה. מחזיקת הגביע מהעונה הקודמת ציבונה לא השתתפה בתחרות. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. התחרות הסתיימה בזכייתה של סקאבוליני פזארו בגביע, בפעם הראשונה בתולדות המועדון. בית א' בית ב' הפועל רמת גן הייתה הנציגה הישראלית בתחרות. היא התחילה את השלב המוקדם מהסיבוב השני בו היא ניצחה את פאוק סלוניקי 86-78, 69-79. בכך היא העפילה לשלב הבתים. היא סיימה את השלב הבתים במקום הרביעי ולא העפילה להמשך התחרות. פירוט התוצאות באתר לינואספורט פירוט התוצאות באתר טודור
דן בוס (כדורסל)

הירוס דן בוס (בהולנדית: Heroes Den Bosch) היא קבוצת כדורסל הולנדית מהעיר דן בוס, המשחקת בליגת העל ההולנדית, ליגה הבלגית הולנדית וביורופקאפ. המועדון הוא המעוטר ביותר בהולנד ומחזיק בשיא אליפויות הולנד (17). כמו כן זכה כ-7 פעמים בגביע ההולנדי ופעמים בסופר קאפ ההולנדי. הקבוצה הגיעה לגמר גביע אירופה למחזיקות גביע בשנת 1979. הליגה ההולנדית: אליפות (17):1978/79, 1979/80, 1980/81, 1982/83, 1983/84, 1984/85, 1985/86, 1986/87, 1987/88, 1992/93, 1995/96, 1996/97, 2005/06, 2006/07 ,2011/12, 2014/15, 2021/22 מדיה וקבצים בנושא דן בוס בוויקישיתוף אתר האינטרנט הרשמי של דן בוס ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
קרן קרוקולנדיה

קרן קרוקולנדיה (באנגלית: Crocolandia Foundation) היא גן חיות ומרכז שימור שנוסד בשנת 2001, וממוקם בעיר טליסאי סיטי, סבו, הפיליפינים. הפארק הוא הראשון מסוגו במרכז ויסאיאס, ובין בעלי החיים בפארק נמצאים עופות, לטאות, נחשים ותנינים. גן החיות מגדל גם בעלי חיים בסכנת הכחדה כמו תנין פיליפיני וחרדון מים. בעל החיים המפורסם ביותר בפארק הוא "לאפו-לאפו" תנין הים. מיני בעלי חיים אחרים בפארק כוללים: גחניים, קלאו אדום, יען, כוחיים, מיינה, איגואנה, סנאיים, צבים, טווסים, אייליים, חזיר יבלות ויסאיאני ועוד. בנוסף בפארק יש גם מוזיאון, ספרייה, גנים ובריכות דגים. קרן קרוקולנדיה באתר TripAdvisor ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קרן קרוקולנדיה".
יחסי אוסטרליה – איי שלמה

יחסי אוסטרליה–איי שלמה הם היחסים הדיפלומטיים הרשמיים שבין קהיליית אוסטרליה לבין איי שלמה. אוסטרליה מיוצגת באיי שלמה באמצעות נציבות גבוהה שהיא מחזיקה בעיר הבירה הוניארה. איי שלמה מיוצגת באוסטרליה באמצעות נציבות גבוהה שהיא מחזיקה בבירה קנברה אוסטרליה היא חלק משמעותי מסיוע החוץ של איי שלמה. ממשלת אוסטרליה מובילה יחד עם מספר מדינות נוספות את "תוכנית הסיוע האזורי בהגנה לאיי שלמה". מעל 7,000 חברי כוחות ההגנה של אוסטרליה נפרסו באיי שלמה כחלק מתוכנית זו. ב-2013, הממשלה האוסטרלית ביצעה העברה של 500 מיליון דולר אמריקאי כדי לסייע כלכלית לאיים שנמצאו במצב כלכלי רופף. ב-2017 העבירה אותו סכום כסף פעם נוספת. "Defence congratulates RAMSI on 10 years of operations - Department of Defence". Defence.gov.au. 2013-07-29. נבדק ב-2016-10-22. "Australian Government celebrates successes in helping Solomon Islands pull back from failed state - Australia Network News - ABC News (Australian Broadcasting Corporation)". Abc.net.au. נבדק ב-2016-10-22.
אולטה בוקה

אולטה בוקה (באלבנית: Olta Boka; נולדה ב-13 בספטמבר 1991) היא זמרת אלבנית אשר בעקבות ניצחון בפסטיבלי אי קנגס נבחרה לייצג את אלבניה באירוויזיון 2008 עם השיר "Zemrën e lamë peng". היא זכתה בגמר האלבני הלאומי, שנקרא Festivali i Këngës, השתתפה בחצי הגמר השני ב-22 במאי. ב-24 במאי סיימה באירוע הגמר במקום ה-17 מתוך 25 מתמודדים עם 55 נקודות. היא הזמרת הצעירה ביותר שייצגה מדינה באירוויזיון מאז שנת 2004 עם ליסה אנדריאס שנבחרה לייצג את קפריסין בגיל 16. בוקה השתתפה גם בתוכנית האלבנית "Ethet e së Premtes Mbrëma" (קדחת ליל שישי). על גבי חגיגות מהדורה 11, זכתה בוקה בפרס "פרס רדיו אלבניה". באותו פרס זכה גם האמן המוזיקלי אריק לושי. מדיה וקבצים בנושא אולטה בוקה בוויקישיתוף אולטה בוקה, ברשת החברתית אינסטגרם אולטה בוקה, במסד הנתונים הקולנועיים IMDb (באנגלית) אולטה בוקה, באתר MusicBrainz (באנגלית) אולטה בוקה, באתר Yandex.Music (ברוסית) אולטה בוקה, באתר Discogs (באנגלית) אולטה בוקה, באתר Songkick (באנגלית) אולטה בוקה, באתר Genius
רבקה דרמל

רבקה דרמל (סלובנית: Rebeka Dremelj; נולדה ב-25 ביולי 1980 בברז'יצה, סלובניה) היא זמרת, דוגמנית, מעצבת אופנה, שחקנית, ומגישת טלוויזיה סלובנית. נבחרה לייצג את סלובניה באירוויזיון 2008 שבבלגרד, סרביה עם השיר "Vrag naj vzame". רבקה דרמל היא זמרת אשר זכתה במיס סלובניה 2001. דרמל השתתפה בתחרות מיס עולם 2001, בה היא זכתה במקום השני ובכך חתמה על חוזה עם סוני רקורדס לונדון. דרמל ייצגה את סלובניה באירוויזיון 2008, שם לא הצליחה להעפיל לגמר. Ko ugasnejo luči Prvi korak Nisem kriva Ne se ustavi Ne boš se igral Pojdi z menoj To je prava noč Daj mi daj Slovenski superboy Vrag naj vzame Petek 13. Sončno dekle Ribica Brez obraza Prvi korak - 2002 To sem jaz - 2004 Pojdi z menoj - 2006 Nepremagljiva - 2009 Differo - 2010 מדיה וקבצים בנושא רבקה דרמל בוויקישיתוף אתר האינטרנט הרשמי של רבקה דרמל רבקה דרמל, במסד הנתונים הקולנועיים IMDb (באנגלית) רבקה דרמל, באתר MusicBrainz (באנגלית) רבקה דרמל, באתר SIGIC רבקה דרמל, באתר Yandex.Music (ברוסית) רבקה דרמל, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עונת 1983/1984 בגביע אירופה למחזיקות גביע בכדורסל

עונת 1983/1984 בגביע אירופה למחזיקות גביע בכדורסל הייתה העונה ה-18 של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-27 בספטמבר 1983 והתחרות הסתיימה ב-14 במרץ 1984. בתחרות השתתפו 24 קבוצות. בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. לקבוצות אלו התווספה סקאבוליני פזארו (מחזיקת הגביע) וריאל מדריד. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. במשחק הגמר של התחרות גברה ריאל מדריד על סימאק מילאנו בתוצאה 81:82, וזכתה בתואר בפעם הראשונה בתולדות המועדון. בית א' בית ב' הפועל תל אביב הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא הפסידה למכבי בריסל הבלגית 86-72, 77-63. פירוט התוצאות באתר לינואספורט פירוט התוצאות באתר טודור
יואב שמש

יואב שמש (נולד בשנת 1981 בחיפה) הוא מלחין, פסנתרן, מוזיקאי, ומפיק מוזיקלי ישראלי המתגורר כיום בניו יורק. בעל תואר ראשון בקומפוזיציה במחלקה הרב תחומית באקדמיה למוזיקה ולמחול בירושלים ותואר שני בקומפוזיציה ומולטימדיה באוניברסיטת ניו יורק. בין מוריו היו ד"ר אלמר פאל, וצ׳סלב גנלין, מיכאל וולפה, ינעם ליף, פרופסור ג׳ואן לה ברברה ופרופסור איירה ניו-בורן. יואב כותב יצירות לתזמורות ואנסמבלים רבים, החל מאולמות הקונצרטים ועד למחול מודרני, לקולנוע ותיאטרון. יצירותיו ועיבודיו בוצעו ברחבי העולם, בין השאר על ידי התזמורת הסימפונית הישראלית ראשון לציון (עם סדרת קונצרטים בסין), התזמורת הסימפונית ירושלים, סימפונט רעננה, תזמורת נתניה הקאמרית הקיבוצית, הסינפונייטה הישראלית באר שבע, תזמורת המהפכה, התזמורת הסימפונית של אוניברסיטת ניו יורק, ובפסטיבלים - The Bang on a Can Summer Music Festival, MASS MoCA, Music With a View Music Festival, צלילים במדבר, פסטיבל עכו, פסטיבל גוש עציון ועוד. כמו כן, כתב פסקולים לסרטים אשר הוצגו ואף זכו בפרסים בעשרות פסטיבלים בכל העולם כגון - Aniwow-Beijing Festival, and the 25th Interfilm International Short Film Festival, Berlin.[דרוש מקור] יואב זכה בפרסים בתחרות הקומפוזיציה ע״ש גרטרוד קראוס, בתחרות ע״ש חנה ידור-אבני, בפרס אלמר ברנסטיין, במלגת באייר סיגר לכתיבת שירים ובמקום ראשון בתחרות הקומפוזיציה של אוניברסיטת ניו יורק וסקירבול סנטר. אתר האינטרנט הרשמי של יואב שמש יואב שמש, במסד הנתונים הקולנועיים IMDb (באנגלית) יואב שמש, באתר Discogs (באנגלית) יואב שמש, במסד הנתונים הקולנועיים IMDb (באנגלית) יואב שמש בספוטיפי יעקב בר-און, ‏שטוף שמש: המלחין יואב שמש לא מסתפק במוזיקה קלאסית, באתר מעריב אונליין, 21 בינואר 2015 דף האמן של יואב שמש בפייסבוק דף האמן של יואב שמש באינסטגרם ערוץ היוטיוב הרשמי יואב שמש, במסד הנתונים הקולנועיים IMDb (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יואב שמש".
יחסי ג'מייקה–קנדה

יחסי ג'מייקה-קנדה הם יחסי החוץ הדו-צדדיים, הפוליטיים והמדיניים שבין קנדה לבין ג'מייקה. שתי המדינות כוננו יחסים דיפלומטיים בשנת 1962, מיד לאחר עצמאותה של ג'מייקה. מאז 4 במרץ 1963, הנציב העליון של קנדה הוא תושב קינגסטון, והנציב העליון של ג'מייקה הוא תושב אוטווה. שתי המדינות הן חברות מלאות בארגון מדינות אמריקה ובחבר העמים הבריטי. ב-20 באפריל 2009, ראש ממשלת קנדה, סטיבן הרפר היה לראשון מראשי ממשלת קנדה שפנה לפרלמנט של ג'מייקה. בקנדה חיים כ-231,000 אנשים ממוצא ג'מייקני. ג'מייקנים-קנדים רבים חוגגים את יום העצמאות של האי שלהם באמצעות פסטיבלים בערים מרכזיות בקנדה. המוכר שבאלה הוא פסטיבל הקריבנה. פסטיבל קריבנה מתרחש בטורונטו שבאונטריו מדי אוגוסט ומושך יותר ממיליון מבקרים לאזור, רבים מהם טסים אליו כל הדרך מג'מייקה. בין קנדה לממשלת ג'מייקה ישנו הסכם שמטרתו לאפשר לכוחות הקנדיים לפרוס כוחות עבור סיוע הומניטרי והגנה נגד פעולות טרור. יחסי ג'מייקה-האיטי יחסי ארצות הברית-ג'מייקה יחסי ג'מייקה-גרמניה Canadian Ministry of Foreign Affairs and International Trade about relations with Jamaica Canadian high commission in Kingston Jamaican high commission in Ottawa "Canadian PM Promotes Free Trade Agreement in Parliament", מ-29 באפריל 2009, בדיקה אחרונה ב-21 בספטמבר 2017 Canada and Jamaica sign defence deal, סי בי סי ניוז, 26 ביוני 2012